CELEX: 62011TN0296
Language: lv
Date: 2011-06-08 00:00:00
Title: Lieta T-296/11: Prasība, kas celta 2011. gada 8. jūnijā — Cementos Portland Valderrivas /Komisija

13.8.2011   
            
            
               LV
            
            
               Eiropas Savienības Oficiālais Vēstnesis
            
            
               C 238/26
            
         Prasība, kas celta 2011. gada 8. jūnijā — Cementos Portland Valderrivas/Komisija
   (Lieta T-296/11)
   2011/C 238/46
   Tiesvedības valoda — spāņu
   
      Lietas dalībnieki
   
   
      Prasītāja: Cementos Portland Valderrivas, SA (Pamplona, Spānija) (pārstāvis — L. Ortiz Blanco, advokāts)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atzīt prasību par pieņemamu;
            
         
               —
            
            
               atcelt Komisijas 2011. gada 30. marta lēmumu;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Šī prasība ir par Komisijas 2011. gada 30. marta lēmumu par procedūru saskaņā ar Padomes Regulas (EK) Nr. 1/2003 18. panta 3. punktu, kas pieņemts saistībā ar lietu COMP/39.520 — cements un ar to saistītie produkti.
   Prasības pamatošanai prasītāja izvirza vienu atcelšanas pamatu, proti, ka esot pārkāpts iepriekš minētās regulas 18. pants un neesot ievērots samērīguma princips.
   
               —
            
            
               Šajā ziņā tiek apgalvots, pirmkārt, ka apstrīdētajā lēmumā pieprasītā informācija neesot saistīta ar izmeklēto iespējamo pārkāpumu un tādēļ nevarot palīdzēt Komisijai pārbaudīt nevienu pazīmi, ar kuru būtu pamatota izmeklēšana attiecībā uz Valderrivas. Tādēļ prasītāja uzskata, ka neesot izpildīts vajadzības nosacījums, kuram Regulas Nr. 1/2003 18. pantā ir pakārtota informācijas pieprasīšanas pilnvaru izmantošana. Prasītāja turklāt apgalvo, ka nepieciešamā vajadzības pārbaude Tiesā nav apejama, lēmumā neizdarot nevienu norādi uz šādām pazīmēm.
            
         
               —
            
            
               Otrkārt, prasītāja norāda, ka apstrīdētais lēmums esot pretrunā samērīguma principam tādā ziņā, ka tajā tai tiek paredzēts ar izmeklēšanas vajadzībām acīmredzami nesamērīgs slogs. Šis nesamērīgums izpaužoties pieprasītās informācijas raksturā, nesamērīgajā apjomā un detalizētības pakāpē, pienākumā pieprasīto informāciju sagatavot un iesniegt informācijas sniegšanai noteiktā formā un termiņā.